
VPIS MUZEJSKEGA ABONMAJA 2026/2027
za drugo triado OŠ


Spoštovani,

novo šolsko leto je pred vrati in ponovno vas vabimo k vpisu muzejskega abonmaja za učence druge triade OŠ.

[bookmark: _Hlk38605907]Tudi letos smo osvežili posamezne delavnice in za vas pripravili nekaj novih z aktualnimi temami in vsebinami. Pošiljamo vam ponudbo za MUZEJSKI ABONMA s šestimi kreativnimi muzejskimi delavnicami, ki obetajo pustolovščine, izzive ter znanja in spoznanja iz preteklosti, ki bodo otrokom pomagala razumeti sedanjost in prihodnost. 

ABONMA I:

Nova država, nova pravila!
Učna ura je namenjena spoznavanju ključnih zgodovinskih  mejnikov Republike Slovenije pri procesu osvobajanja ter spodbujanju obiskovalcev k razmišljanju o svoji vlogi v družbi danes.  Učna ura spremlja občasno razstavo ob 35. obletnici samostojne Slovenije.
[bookmark: _Hlk200600461][bookmark: _Hlk231194735]
36 žarnic!
Kakšno je bilo življenje v Mariboru v tistih časih, ko še ni bilo elektrike? Spomnili se bomo Karla Scherbauma, ki je pred več kot 130 leti prvi v Mariboru uporabil elektriko in z njo prižgal 36 žarnic. Maribor po tem znamenitem dogodku, ni bil nikoli več enak. Bil je »razsvetljen«. (Delavnico je mogoče pripraviti tudi v šoli.)

Vesna, vigred, pomlad
Delavnica na temo praznovanje konca zime in prihoda pomladi. Na delavnici bomo spoznali šege in navade značilne za praznik pusta, Gregorjevega in Velike noči. (Delavnico je mogoče pripraviti tudi v šoli.)

Ali ste vedeli, da…
Delavnica na kateri raziskujemo prigode, pripetljaje in zanimivosti našega mesta. Lotili se bomo številnih zgodb in izvedeli, kdo je prvi prižgal luč v njem, kaj je padlo z neba sredi Glavnega trga,  kaj je počel mestni posebnež Svengali, kdo so bili pasanti, izvoščki, splavarji in številni drugi. (Delavnico je mogoče pripraviti tudi v šoli.)





Od orožnika do policista!
Delavnica na temo varnosti nekoč in danes v našem mestu. Spoznali bomo ključne poklice in naloge, ki so jih opravljali stražo mojstri, miličniki in policisti nekoč, ki so skrbeli za red v mestu in širše.

Mesto in njegove skrivnosti!
Pridružite se nam pri odkrivanju znamenitosti starega mestnega jedra. S pomočjo zemljevidov učence aktivno vključimo v iskanje mestnih znamenitosti. Ogledali si bomo pomembne spomenike kulturne dediščine in jih po želji umestili na časovni trak. Sprehod lahko zaokrožimo z delovnimi listi (v primeru slabega vremena ali posebne želje lahko učno uro delno izvedemo tudi v muzeju).

Posamezna delavnica traja 60 minut. Pri njihovi izvedbi se lahko prilagodimo vašim željam in izvedemo več delavnic v enem dnevu (npr. zaradi oddaljenosti ali na kulturni dan). Cena abonmajske vstopnice je 18,00€ na otroka. Ponujamo vam tudi možnost, da tri abonmajske delavnice izvedemo pri vas v vaši šoli tri pa v muzeju. V tem primeru je cena abonmaja 20,00€. Poleg tega lahko zadnjo delavnico izvedemo skupaj s starši. V tem primeru je cena abonmajske vstopnice 20,00€ po osebi oz. 23,00€,  če tri delavnice izvedemo v šoli. Ob nakupu muzejske abonmajske vstopnice prejmejo otroci abonmajsko izkaznico, s katero imajo vse šolsko leto brezplačen vstop v muzej (za ogled razstav).

Prosimo vas, da za prijavo izpolnite priloženo prijavnico in jo pošljete v muzej (Muzej norodne osvoboditve Maribor, Ulica heroja Tomšiča 5, 2000 Maribor) ali na elektronski naslov termini@mnom.si ter tako rezervirate termine, v katerih bi nas želeli obiskati. Vse dodatne informacije dobite na tel. 040 780 052.

Veseli bomo, če se boste odločili za obisk našega muzeja.

Želimo vam obilo uspehov v novem šolskem letu in vas lepo pozdravljamo!


 Uroš Dokl,               								Simona Tripkovič,
 kustos  pedagog                                                                                           direktorica







PRIJAVNICA ZA MUZEJSKI ABONMA
	Šola:
	

	Točen naslov šole, kjer se delavnice izvajajo (NE UPRAVE!):
	

	Razred:

	

	Število otrok: 

	

	Ime in priimek mentorja:
	


	Telefonska številka mentorja:

	

	Elektronski naslov mentorja:

	

	Predlagani termini za delavnice
(dan v tednu in ura):
	

	Datum prijave:

	



Želimo, da se tri delavnice (od šestih) izvedejo v naši šoli (obkrožite):
  DA                    NE 
Termini šestih kreativnih delavnic v šolskem letu 2026/2027:
	Mesec
	Naslov kreativne delavnice

	september–november
	Nova država, nova pravila!

	november–december
	36 žarnic! 

	januar–marec 
	Vesna, vigred, pomlad 

	februar–april 
	Ali ste vedeli, da…

	april–maj
	Od orožnika do policista!

	maj–junij
	Mesto in njegove skrivnosti!



Izpolnjeno prijavnico pošljite na elektronski naslov termini@mnom.si. Za dodatne informacije pokličite na telefonsko številko 040 780 052.

